pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุมัติจัดมหกรรมพืชสวนโลก จ.อุดรธานี และ จ.นครราชสีมา
วันอังคารที่ 11 มกราคม 2565
อนุมัติจัดมหกรรมพืชสวนโลก จ.อุดรธานี และ จ.นครราชสีมา
วันศุกร์ที่ 7 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติกรอบวงเงิน 6.78 พันล้าน จัดงานมหกรรมพืชสวนโลก จ.อุดรธานี ในปี พ.ศ.2569 บริเวณพื้นที่ชุ่มน้ําหนองแด ต.กุดสระ อ.เมือง จ.อุดรธานี และมหกรรมพืชสวนโลก จ.นครราชสีมา ในปี พ.ศ.2572 บริเวณพื้นที่ป่าสาธารณประโยชน์โคกหนองรังกา ต.เทพาลัย อ.คง จ.นครราชสีมา เพื่อแสดงให้ภาคีสมาชิกและประเทศอื่น ๆ ได้เห็นถึงศักยภาพในการพัฒนาด้านพืชสวนของไทย กระตุ้นเศรษฐกิจด้านการนําเข้า-ส่งออกผลผลิตการเกษตรและธุรกิจท่องเที่ยว รวมถึงส่งเสริมการต่อยอดการวิจัย เทคโนโลยี และนวัตกรรมด้านการเกษตร โดยกระทรวงเกษตรและสหกรณ์ยื่นประมูลสิทธิการเป็นเจ้าภาพงานมหกรรมพืชสวนโลก จ.อุดรธานี ในวันนี้ (7ม.ค.65) ส่วน จ.นครราชสีมา จะยื่นประมูลสิทธิช่วงเดือน มี.ค.2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"ผู้ช่วยทูตทหารสวีเดน เข้าเยี่ยมคำนับปลัดกระทรวงกลาโหมเพื่อแนะนำตัวในโอกาสเข้ารับหน้าที่"
วันพฤหัสบดีที่ 24 กุมภาพันธ์ 2565
"ผู้ช่วยทูตทหารสวีเดน เข้าเยี่ยมคํานับปลัดกระทรวงกลาโหมเพื่อแนะนําตัวในโอกาสเข้ารับหน้าที่"
ในวันพุธที่ ๒๓ ก.พ. ๒๕๖๕ พันโท Anders Nikanorsson (เอ็นเดอร์ส นิคานูซอน) ผู้ช่วยทูตทหารสวีเดนประจํากรุงเทพฯ เข้าเยี่ยมคํานับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม เพื่อแนะนําตัวในโอกาสเข้ารับหน้าทึ่ รวมทั้งหารือและแลกเปลี่ยนข้อคิดเห็นในประเด็นที่มีความสนใจร่วมกัน เพื่อเป็นการกระชับความสัมพันธ์อันดีระหว่างกระทรวงกลาโหมของทั้งสองประเทศ
สําหรับไทยกับสวีเดนนั้น มีความสัมพันธ์อันใกล้ชิด และเป็นมิตรที่ดีต่อกันมายาวนานถึง ๑๕๔ ปี โดยเฉพาะอย่างยิ่งความสัมพันธ์ระหว่างสถาบันพระมหากษัตริย์ของทั้งสองประเทศ และความสัมพันธ์ทางการทหารที่เพิ่มมากขึ้นตามลําดับ จากการฝึกร่วม ผสม/Cobra Gold การจัดซื้ออาวุธยุทโธปกรณ์ การลงนามบันทึกความเข้าใจว่าด้วยความร่วมมือด้านการส่งกําลังบํารุง และไทยยังได้เชิญชวนให้สวีเดนซึ่งเป็นหนึ่งในประเทศที่มีอุตสาหกรรมป้องกันประเทศที่ทันสมัย มาร่วมกับไทยในแผนพัฒนาอุตสาหกรรมป้องกันประเทศในโครงการเขตพัฒนาพิเศษภาคตะวันออก หรือ EastemEconomic Comidor: EEC อีกด้วย
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีระบบสาธารณสุขไทยมีชื่อเสียงได้รับการยอมรับจากนานาประเทศอย่างต่อเนื่อง
วันพุธที่ 13 กรกฎาคม 2565
​โฆษกรัฐบาลเผย นายกฯ ยินดีระบบสาธารณสุขไทยมีชื่อเสียงได้รับการยอมรับจากนานาประเทศอย่างต่อเนื่อง
พร้อมเดินหน้าเป้าหมายการเป็น Medical Hub ในภูมิภาค
วันนี้ (13 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ 3 จังหวัดในประเทศไทยติด 10 ประเทศแรกในภูมิภาคเอเชียตะวันออกเฉียงใต้ ที่มีระบบสาธารณสุข (healthcare) โดยรวมที่มีคุณภาพที่สุด ในช่วงกลางปี 2022
โฆษกประจําสํานักนายกรัฐมนตรี กล่าวว่า เว็บไซต์ Numbeo ที่มีฐานข้อมูลด้านค่าครองชีพและระบบสาธารณสุขที่ใหญ่ที่สุดในโลก ได้จัดอันดับเมืองในภูมิภาคเอเชียตะวันออกเฉียงใต้ ที่มีระบบสาธารณสุขโดยรวมที่ดีที่สุดในช่วงกลางปี 2022 (South-Eastern Asia: Health Care Index by City 2022 Mid-Year) ปรากฏว่าจังหวัดเชียงใหม่ ได้อันดับ 1 มีระบบสาธารณสุขดีที่สุด ในขณะที่กรุงเทพฯ และ พัทยา ได้อันดับ 3 และ 4 ตามลําดับ ซึ่งดัชนีระบบสาธารณสุขนี้ เป็นการประมาณคุณภาพโดยรวมของระบบการดูแลสุขภาพ บุคลากรทางการแพทย์ อุปกรณ์ เจ้าหน้าที่ แพทย์ ค่าใช้จ่าย และอื่น ๆ อ้างอิงจากการสํารวจจากผู้เยี่ยมชมเว็บไซต์
จากการสํารวจพบว่า จังหวัดเชียงใหม่เป็นเมืองที่ได้รับความนิยมในหมู่ชาวต่างชาติ เนื่องจากค่าครองชีพต่ํา มีความสะดวกสบาย วัฒนธรรม มีชุมชนชาวต่างชาติขนาดใหญ่ และมีระบบสาธารณสุขที่มีคุณภาพและราคาไม่สูง ซึ่งการรักษาพยาบาลในโรงพยาบาลชั้นนําในเชียงใหม่มีราคาค่อนข้างถูกกว่าหากเทียบการรักษาแบบเดียวกันกับโรงพยาบาลในต่างประเทศ
“นายกรัฐมนตรียินดีที่ระบบสาธารณสุขไทยได้รับการยอมรับจากนานาประเทศ ซึ่งรัฐบาลกําหนดนโยบายเร่งเดินหน้ายกระดับอุตสาหกรรมการแพทย์ไทย มุ่งสู่เป้าหมายการเป็น Medical Hub อย่างเต็มรูปแบบ เพิ่มการจ้างงาน เชื่อมโยงธุรกิจที่เกี่ยวข้อง เพื่อช่วยขับเคลื่อนและฟื้นฟูเศรษฐกิจภายหลังโควิด-19 และเพื่อให้บรรลุเป้าหมาย ซึ่งนายกรัฐมนตรีขอบคุณทุกภาคส่วนที่ได้บูรณาการความร่วมมือกัน ทั้งภาครัฐ หน่วยงานที่เกี่ยวข้องกับการวิจัยและพัฒนาด้านการแพทย์ การลงทุนจากภาคเอกชนที่มีความพร้อม เพื่อให้เกิดการพัฒนาและการลงทุนอย่างบูรณาการ ตลอดจน บุคลากรด้านการแพทย์ทุกคนที่มีส่วนสําคัญทําให้ประเทศไทยมีชื่อเสียงด้านการสาธารณสุข และเป็นที่นิยมไปทั่วโลก” นายธนกรฯ กล่าว
รัฐบาลไทย-ข่าวทำเนียบรัฐบาล-ธอส. มอบ 3 ล้านบาท ยินดี “น้องเทนนิส” คว้าเหรียญทองแรกของไทย ในโอลิมปิกเกมส์ โตเกียว 2020
วันอังคารที่ 27 กรกฎาคม 2564
ธอส. มอบ 3 ล้านบาท ยินดี “น้องเทนนิส” คว้าเหรียญทองแรกของไทย ในโอลิมปิกเกมส์ โตเกียว 2020
ธอส.มอบ 3 ล้านบาท ยินดีกับ “น้องเทนนิส” พาณิภัค วงศ์พัฒนกิจ นักกีฬาเทควันโดทีมชาติไทย หลังคว้าเหรียญทองแรกของไทย ในการแข่งขันโอลิมปิกเกมส์ โตเกียว 2020 สร้างชื่อเสียงให้แก่ประเทศไทย
ธนาคารอาคารสงเคราะห์ มอบ 3 ล้านบาท ยินดีกับ “น้องเทนนิส” พาณิภัค วงศ์พัฒนกิจ นักกีฬาเทควันโดทีมชาติไทย หลังคว้าเหรียญทองแรกของไทย ในการแข่งขันโอลิมปิกเกมส์ โตเกียว 2020 สร้างชื่อเสียงให้แก่ประเทศไทย และ ธอส. ในฐานะผู้สนับสนุนหลักตั้งแต่ปี 2549 ถึงปัจจุบันของสมาคมกีฬาเทควันโดแห่งประเทศไทย
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากการที่ธนาคารอาคารสงเคราะห์ เป็นผู้สนับสนุนหลักของสมาคมกีฬาเทควันโดแห่งประเทศไทย มาตั้งแต่ปี 2549 จนถึงปัจจุบันปีละ 17 ล้านบาท ตลอดระยะเวลาที่ผ่านมาสมาคมกีฬาเทควันโดแห่งประเทศไทยสามารถพัฒนาวงการกีฬาเทควันโดได้อย่างมีประสิทธิภาพ เห็นได้จากทัพนักกีฬาเทควันโดทีมชาติไทยสามารถสร้างผลงานที่โดดเด่น นําพาชื่อเสียง และความภาคภูมิใจกลับมาให้กับประเทศไทยมาได้อย่างต่อเนื่อง รวมถึงเมื่อช่วงค่ําของวันเสาร์ที่ 24 กรกฎาคม 2564 ที่ผ่านมา “น้องเทนนิส” พาณิภัค วงศ์พัฒนกิจ จอมเตะสาวทีมชาติไทย สามารถคว้าเหรียญทองจากการแข่งขันรุ่นน้ําหนักไม่เกิน 49 กิโลกรัมหญิง ในการแข่งขันโอลิมปิกเกมส์ โตเกียว 2020 ณ กรุงโตเกียว ประเทศญี่ปุ่น ซึ่งถือเป็นเหรียญทองแรกของการแข่งขันโอลิมปิกเกมส์ครั้งนี้ นับเป็นเหรียญทองเหรียญที่ 10 ในประวัติศาสตร์ของประเทศไทยที่ได้จากการเข้าร่วมการแข่งขันกีฬาโอลิมปิกเกมส์ และเป็นเหรียญทองเหรียญแรกที่ได้จากการแข่งขันกีฬาเทควันโดอีกด้วย ทําให้ล่าสุด คณะกรรมการธนาคารโดยมี นายยุทธนา หยิมการุณ ประธานกรรมการธนาคาร มีมติเห็นชอบให้ธนาคารมอบ 3 ล้านบาท ให้กับ “น้องเทนนิส” พาณิภัค วงศ์พัฒนกิจ ในฐานะที่ได้สร้างความสุขความภาคภูมิใจให้กับคนไทยในขณะนี้ และตอบแทนในความมุ่งมั่นทุ่มเทฝึกซ้อมอย่างหนักจนนํามาซึ่งความสําเร็จได้ในที่สุด
ทั้งนี้ ตั้งแต่ปี 2549 จนถึงปัจจุบัน สมาคมกีฬาเทควันโดแห่งประเทศไทย สามารถสร้างผลงานและชื่อเสียงให้ประเทศไทยในการแข่งขันระดับนานาชาติมาอย่างต่อเนื่องจากเวทีการแข่งขันมากกว่า 160 รายการ โดยก่อนหน้านี้ สามารถคว้าเหรียญจากการแข่งขันโอลิมปิกเกมส์ มาแล้ว 5 เหรียญ ประกอบด้วย เหรียญแรก คือ เหรียญทองแดง ในการแข่งขันโอลิมปิกเกมส์ เอเธนส์เกมส์ 2004 โดยเยาวภา บุรพลชัย เหรียญที่ 2 คือ เหรียญเงิน ในการแข่งขันโอลิมปิกเกมส์ ปักกิ่งเกมส์ 2008 โดยบุตรี เผือดผ่อง ลําดับที่ 3เป็นเหรียญทองแดง ในการแข่งขันโอลิมปิกเกมส์ ลอนดอนเกมส์ 2012 โดยชนาธิป ซ้อนขํา ส่วนลําดับที่ 4 และ 5 เป็นเหรียญเงินและเหรียญทองแดงจากการแข่งขันโอลิมปิกเกมส์ ริโอเกมส์ 2016 โดยเทวินทร์ หาญปราบ และพาณิภัค วงศ์พัฒนกิจ
นอกจากการสนับสนุนทางด้านกีฬาให้กับสมาคมกีฬาเทควันโดแห่งประเทศไทยแล้ว ธอส. ยังมีภารกิจหลักในการสนับสนุนสินเชื่อเพื่อที่อยู่อาศัยแก่ประชาชน โดยเฉพาะกลุ่มผู้มีรายได้น้อยและปานกลาง ให้มีที่อยู่อาศัยเป็นของตนเอง ตลอดระยะเวลาเกือบ 68 ปี ธนาคารสร้างโอกาสให้คนไทยได้มีที่อยู่อาศัยเป็นของตนเองมาแล้วมากกว่า 3.7 ล้านครอบครัว ควบคู่ไปกับการดําเนินงานด้านความรับผิดชอบต่อสังคมและสิ่งแวดล้อม หรือ CSR ของธนาคาร ทั้งทางด้านที่อยู่อาศัย การศึกษา สังคมและสิ่งแวดล้อม ส่งเสริมสถาบันพระมหากษัตริย์/ศาสนา/ศิลปวัฒนธรรม
รัฐบาลไทย-ข่าวทำเนียบรัฐบาล-ครม. เคาะวงเงินกว่า 159 ล้าน ช่วยเหลือเกษตรกรยาสูบ – ผู้บ่มอิสระ ฤดูผลิต 62/63 มอบ ธ.ก.ส. โอนเงินเข้าบัญชีภายใน 150 วัน
วันศุกร์ที่ 22 เมษายน 2565
ครม. เคาะวงเงินกว่า 159 ล้าน ช่วยเหลือเกษตรกรยาสูบ – ผู้บ่มอิสระ ฤดูผลิต 62/63 มอบ ธ.ก.ส. โอนเงินเข้าบัญชีภายใน 150 วัน
.....
ที่ประชุม ครม. (19 เม.ย. 65) อนุมัติงบกลาง 159.69 ล้านบาท เป็นค่าใช้จ่ายในโครงการให้ความช่วยเหลือเกษตรกรผู้เพาะปลูกต้นยาสูบและผู้บ่มอิสระที่ได้รับผลกระทบจากการลดปริมาณการรับซื้อใบยาสูบของการยาสูบแห่งประเทศไทย (ยสท.) ฤดูกาลผลิต 2562/63 ที่ขึ้นทะเบียนไว้กับ ยสท. และกรมสรรพสามิต รวม 14,292 ราย
.
ครอบคลุม 3 ประเภทใบยา ดังนี้ 1.ใบยาเวอร์ยิเนีย 2.ใบยาเบอร์เลย์ 3.ใบยาเตอร์กิช ซึ่งรัฐบาลให้ความช่วยเหลือในอัตราร้อยละ 70 ของรายได้ที่หายไป โดยคํานวณเงินช่วยเหลือจากปริมาณโควตาการผลิตใบยาที่ลดลงในฤดูกาลผลิต 2562/63 เปรียบเทียบกับปริมาณโควตาที่ได้รับในฤดูกาลผลิต 2560/61 คูณด้วยร้อยละ 70 ของรายได้ที่หายไป
.
เกษตรกรผู้ปลูกต้นยาสูบจะได้รับเงินช่วยเหลือตามปริมาณการรับซื้อที่ลดลงจริงในแต่ละประเภทใบยา และในพื้นที่ดังกล่าวต้องไม่ปลูกยาสูบทดแทนด้วย โดยคณะกรรมการ ฯ จะตรวจสอบ รวบรวมข้อมูลส่งให้ธนาคารเพื่อการเกษตรและสหกรณ์การเกษตร (ธ.ก.ส.) โอนเงินเข้าบัญชีเงินฝาก ธ.ก.ส. ของเกษตรกรผู้ปลูกยาสูบที่ได้รับสิทธิ์ ภายใน 150 วัน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ตรวจดีอีเอส ติดตามการดำเนินงานสำคัญตามภารกิจกระทรวงฯ เขตตรวจราชการที่ 7 จ.นราธิวาส
วันพฤหัสบดีที่ 22 กรกฎาคม 2564
ผู้ตรวจดีอีเอส ติดตามการดําเนินงานสําคัญตามภารกิจกระทรวงฯ เขตตรวจราชการที่ 7 จ.นราธิวาส
ผู้ตรวจดีอีเอส ติดตามการดําเนินงานสําคัญตามภารกิจกระทรวงฯ เขตตรวจราชการที่ 7 จ.นราธิวาส
เมื่อวันที่22กรกฎาคม2564 นางคนึงนิจคชศิลาผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคมประจําปีงบประมาณพ.ศ.2564รอบครึ่งปีหลังร่วมกับหน่วยงานภายใต้สังกัดผ่านระบบประชุมทางไกลโดยมีดร.ปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเข้าร่วมณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมเพื่อติดตามการดําเนินงานที่สําคัญตามภารกิจกระทรวงฯจ.นราธิวาส (เขตตรวจราชการที่7)โดยหน่วยงานสังกัดกระทรวงฯในพื้นที่ได้สรุปผลการดําเนินงานความคืบหน้างาน/โครงการต่างๆ รวมทั้งผลกระทบต่อการดําเนินงานที่เกี่ยวข้องในสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ซึ่งแต่ละหน่วยงานได้มีการปรับตัวและรูปแบบการทํางานให้สอดคล้องกับสถานการณ์ปัจจุบันทั้งนี้ที่ประชุมได้รับฟังปัญหาและอุปสรรคการดําเนินงานในพื้นที่พร้อมให้ข้อแนะนํา/แนวทางแก้ไขที่สอดคล้องกับนโนบายหลักของกระทรวงฯรวมทั้งให้กําลังใจหัวหน้าหน่วยงานและเจ้าหน้าที่ทุกคนในการร่วมมือร่วมใจกันทํางานบนพื้นฐานความปลอดภัยและความรับผิดชอบต่อสังคมในสถานการณ์การแพร่ระบาดของโรคติดเชื้อไวรัสโคโรนา2019ต่อไป
*************
รัฐบาลไทย-ข่าวทำเนียบรัฐบาล-องคมนตรี เป็นประธานเปิดบริการอินเตอร์เน็ตไร้สายความเร็วสูงฟรี ในโรงพยาบาลสมเด็จพระยุพราช อำนวยความสะดวกผู้ป่วย บุคลากรการแพทย์
วันพุธที่ 17 พฤศจิกายน 2564
องคมนตรี เป็นประธานเปิดบริการอินเตอร์เน็ตไร้สายความเร็วสูงฟรี ในโรงพยาบาลสมเด็จพระยุพราช อํานวยความสะดวกผู้ป่วย บุคลากรการแพทย์
องคมนตรี เป็นประธานการเปิดให้บริการอินเตอร์เน็ตไร้สายความเร็วสูง ในโรงพยาบาลสมเด็จพระยุพราชท่าบ่อ จ.หนองคาย และโรงพยาบาลสมเด็จพระยุพราชบ้านดุง จ.อุดรธานี ภายใต้โครงการ Buzz Privilege Wifi เพื่ออํานวยความสะดวกผู้ป่วย ประชาชน และบุคลากรทางการแพทย์
องคมนตรี เป็นประธานการเปิดให้บริการอินเตอร์เน็ตไร้สายความเร็วสูง ในโรงพยาบาลสมเด็จพระยุพราชท่าบ่อ จ.หนองคาย และโรงพยาบาลสมเด็จพระยุพราชบ้านดุง จ.อุดรธานี ภายใต้โครงการ Buzz Privilege Wifi เพื่ออํานวยความสะดวกผู้ป่วย ประชาชน และบุคลากรทางการแพทย์ได้เข้าถึงระบบอินเตอร์เน็ตที่รวดเร็ว และไม่เสียค่าใช้จ่าย และจะขยายไปยังโรงพยาบาลสมเด็จพระยุพราชและศูนย์แพทย์ชุมชนในจังหวัดต่างๆ ทั่วประเทศรวม 22 แห่ง
วันนี้ (17 พฤศจิกายน 2564) ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย พลเอกกัมปนาท รุดดิษฐ์ องคมนตรี ในฐานะกรรมการมูลนิธิโรงพยาบาลสมเด็จพระยุพราช นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ปราโมทย์ เสถียรรัตน์ ผู้ตรวจราชการกระทรวงสาธารณสุข เขตสุขภาพที่ 8 พลเอกพิศาล วัฒนวงษ์คีรี ประธานที่ปรึกษาบริษัท เอ็นที ไอบัซซ์ จํากัด คณะผู้บริหาร และหน่วยงานที่เกี่ยวข้อง ร่วมเปิดบริการอินเตอร์เน็ตไร้สายความเร็วสูง ในโรงพยาบาลสมเด็จพระยุพราชท่าบ่อ จ.หนองคาย และโรงพยาบาลสมเด็จพระยุพราชบ้านดุง จ.อุดรธานี เพื่ออํานวยความสะดวกแก่ผู้ป่วย ประชาชน ที่มารับบริการ และบุคลากรทางการแพทย์
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวว่า นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุขได้มอบหมายให้ร่วมพิธีเปิดให้บริการอินเตอร์เน็ตไร้สายความเร็วสูงในโรงพยาบาลสมเด็จพระยุพราช ซึ่งมูลนิธิโรงพยาบาลสมเด็จพระยุพราช ได้ร่วมมือกับ บริษัท โทรคมนาคมแห่งชาติ จํากัด (มหาชน) หรือ NT โดยมี บริษัท เอ็นที ไอบัซซ์ จํากัด เป็นผู้ดําเนินการ ภายใต้โครงการ Buzz Privilege Wifi ติดตั้งระบบบริการอินเตอร์เน็ตไร้สายความเร็วสูง 30/30 เมกะบิตต่อวินาที สําหรับให้บริการผู้ป่วย ประชาชนที่เข้ารับบริการ และบุคลากรทางการแพทย์ช่วยขยายการเข้าถึงระบบอินเตอร์เน็ตที่ รวดเร็วและไม่เสียค่าใช้จ่าย สามารถใช้งานได้จากโทรศัพท์เคลื่อนที่หรือแท็บเล็ตทุกเครือข่าย โดยติดตั้งเลาจ์เตอร์ภายในอาคาร เช่น อาคารผู้ป่วยใน อาคารผู้ป่วยนอก อุบัติเหตุฉุกเฉิน เป็นต้น ซึ่งจะมีการขยายโครงการไปยังโรงพยาบาลสมเด็จพระยุพราชและศูนย์แพทย์ชุมชนที่ตั้งอยู่ในจังหวัดต่างๆ ทั่วประเทศ รวม 22 แห่ง รวมถึงพื้นที่อื่นๆ ให้เกิดความครอบคลุมยิ่งขึ้น
นอกจากนี้ มูลนิธิโรงพยาบาลสมเด็จพระยุพราช ได้รับมอบเครื่องกระตุกหัวใจด้วยไฟฟ้าอัตโนมัติ AED สําหรับโรงพยาบาลสมเด็จพระยุพราชท่าบ่อ และโรงพยาบาลสมเด็จพระยุพราชบ้านดุง โรงพยาบาลละ 1 เครื่อง และเงินมูลค่า 300,000 บาท ต่อโรงพยาบาล จากบริษัท สยามไบโอไซเอนซ์ จํากัด เพื่อนําไปพัฒนาโรงพยาบาลและใช้ให้เกิดประโยชน์ต่อประชาชนต่อไป
********************************* 17 พฤศจิกายน 2564
รัฐบาลไทย-ข่าวทำเนียบรัฐบาล-นายกฯ กำชับ รับมือฤดูฝน 2565 ย้ำ จัดการน้ำอย่างมีประสิทธิภาพ เพื่อการเกษตร ป้องกันอุทกภัย ฝาก คมนาคม-ปภ.ดูแลความปลอดภัยการเดินทางประชาชน
วันจันทร์ที่ 16 พฤษภาคม 2565
นายกฯ กําชับ รับมือฤดูฝน 2565 ย้ํา จัดการน้ําอย่างมีประสิทธิภาพ เพื่อการเกษตร ป้องกันอุทกภัย ฝาก คมนาคม-ปภ.ดูแลความปลอดภัยการเดินทางประชาชน
นายกฯ กําชับ รับมือฤดูฝน 2565 ย้ํา จัดการน้ําอย่างมีประสิทธิภาพ เพื่อการเกษตร ป้องกันอุทกภัย ฝาก คมนาคม-ปภ.ดูแลความปลอดภัยการเดินทางประชาชน
เมื่อวันที่ 16 พ.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ตามที่มีประกาศกรมอุตุนิยมวิทยาแจ้ง การเริ่มต้นฤดูฝนของประเทศไทย พ.ศ.2565 ตั้งแต่วันที่ 13 พ.ค.2565 เป็นต้นไป โดยถือเป็นการเข้าสู่ฤดูฝนของประเทศไทยในปีนี้นั้น พล.อ.ประยุทธ์ จันทร์โอชา นายกรัฐมนตรีและ รมว.กลาโหม กําชับให้หน่วยงานที่เกี่ยวข้อง ไม่ว่าจะเป็น กระทรวงมหาดไทย กระทรวงเกษตรและสหกรณ์ ฯลฯ เตรียมความพร้อมรองรับสถานการณ์ของฤดูฝนปี 2565 โดยเฉพาะการบริหารจัดการน้ําเพื่อการเกษตร ซึ่งขณะนี้กําลังเข้าสู่ฤดูการทํานาปี จึงย้ําถึงการบริหารจัดการน้ําอย่างเหมาะสม รอบคอบ พร้อมกับมีระบบแจ้งประชาสัมพันธ์ข้อมูลข่าวสารเกี่ยวกับการทําการเกษตรแก่เกษตรกรอย่างมีประสิทธิภาพ
น.ส.ไตรศุลี กล่าวว่า นายกรัฐมนตรี ยังกําชับให้มีการติดตามสถานการณ์น้ําอย่างใกล้ชิด พร้อมประเมินสถานการณ์อุทกภัยอย่างต่อเนื่อง โดยเน้นย้ําหน่วยงานที่เกี่ยวข้องให้มีความพร้อมรับมือทุกสถานการณ์ ทั้งด้านบุคลากร อุปกรณ์เครื่องจักร ต้องพร้อมในการใช้งาน แก้ไขสถานการณ์ได้อย่างทันถ่วงที โดยแต่ละหน่วยงานต้องมีกระบวนการประสานงานที่ดี เพื่อให้เกิดการบูรณาการ ทํางานได้อย่างรวดเร็ว เพื่อลดผลกระทบที่จะเกิดขึ้นแก่ประชาชนให้ได้มากที่สุด
น.ส.ไตรศุลี กล่าวว่า นอกจากนี้ นายกรัฐมนตรี ยังมีความเป็นห่วงการเดินทางสัญจรของประชาชนในช่วงฤดูฝน โดยเฉพาะทางบกและทางเรือ จึงกําชับให้กระทรวงคมนาคม และกรมป้องกันและบรรเทาสาธารณภัย(ปภ.) ได้ดูแลความปลอดภัยในการเดินทางของประชาชน โดยเส้นการคมนาคมทางบก ให้มีการตรวจตราป้ายแจ้งเตือนบนถนนหนทาง ป้องกันสิ่งกีดขวางบนท้องถนน เป็นต้น ส่วนทางน้ํา ได้ขอให้มีความเข้มงวดเมื่อมีประกาศเตือนภัย หรือ งดให้เรือออกจากฝั่ง หลังจากประเมินว่าอาจส่งผลให้เกิดความไม่ปลอดภัย เกิดอันตรายต่อการเดินเรือ ทั้งนี้ เพื่อป้องกันความสูญเสียที่อาจจะเกิดขึ้น
.........................
รัฐบาลไทย-ข่าวทำเนียบรัฐบาล-คลิกเลย www.pwrc.thaiwater.net เว็บไซต์ติดตามสถานการณ์น้ำทั่วไทย
วันพฤหัสบดีที่ 30 กันยายน 2564
คลิกเลย www.pwrc.thaiwater.net เว็บไซต์ติดตามสถานการณ์น้ําทั่วไทย
....
สํานักงานทรัพยากรน้ําแห่งชาติ (สทนช.) จัดทําเว็บไซต์www.pwrc.thaiwater.net“ศูนย์ข้อมูลทรัพยากรน้ําระดับจังหวัด” ให้ประชาชนเข้าถึงข้อมูลและติดตามสถานการณ์น้ําของทุกจังหวัดทั่วประเทศได้ ตลอด 24 ชั่วโมง
.
เรียกได้ว่าเป็นคลังข้อมูลน้ําแห่งชาติ ครบทั้งข้อมูลสถานการณ์น้ําฝน พายุ ปริมาณน้ําในแหล่งน้ําต่าง ๆ การติดตามน้ําท่วมฉับพลัน ฯลฯ เพื่อใช้ติดตามสถานการณ์น้ําในระยะนี้อย่างใกล้ชิด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สุดยอด! นักลงทุนญี่ปุ่นเชื่อมั่นนโยบาย EEC บีโอไอเผยไตรมาสแรกปี 65 มูลค่าการออกบัตรส่งเสริมฯ 3,240 ลบ.
วันอังคารที่ 16 สิงหาคม 2565
สุดยอด! นักลงทุนญี่ปุ่นเชื่อมั่นนโยบาย EEC บีโอไอเผยไตรมาสแรกปี 65 มูลค่าการออกบัตรส่งเสริมฯ 3,240 ลบ.
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีที่นักลงทุนญี่ปุ่นเชื่อมั่นในศักยภาพเขตพัฒนาพิเศษภาคตะวันออก (EEC) ของไทย และมีความพร้อมในการสร้างความร่วมมือด้านการค้า การลงทุน และโครงสร้างพื้นฐานสําคัญ
.
ข้อมูลล่าสุดจากบีโอไอ (BOI) เผยว่า ประเทศญี่ปุ่นยังคงเป็นอันดับ 1 ที่สนใจเข้ามาลงทุนในประเทศไทย จากภาพรวมการลงทุนในเขตพัฒนาพิเศษภาคตะวันออก (EEC) พบว่า มีนักลงทุนญี่ปุ่นได้รับการออกบัตรส่งเสริมฯ ในปี 64 มูลค่ารวม 19,445 ล้านบาท ขณะที่ไตรมาสแรกของปี 65 มูลค่าการออกบัตรส่งเสริมฯ แก่นักลงทุนญี่ปุ่นแล้ว 3,240 ล้านบาท
.
ทั้งนี้ นายกฯ ขอบคุณทุกหน่วยงานที่เกี่ยวข้องที่ร่วมมือกันพัฒนาศักยภาพ และขีดความสามารถของ EEC ทําให้มีมาตรฐานด้านอุตสาหกรรมใหม่ที่น่าสนใจ (New S-Curve) อย่างต่อเนื่อง จนสามารถสร้างความเชื่อมั่นและดึงดูดนักลงทุนญี่ปุ่นให้เข้ามาลงทุนในประเทศไทยได้เพิ่มขึ้น
.
อ่านเพิ่มเติม คลิกhttps://www.thaigov.go.th/news/contents/details/58047
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมราชทัณฑ์ ผนึกกำลังนำองค์ความรู้จากการแพทย์แผนไทย
วันศุกร์ที่ 6 สิงหาคม 2564
กระทรวงยุติธรรม โดยกรมราชทัณฑ์ ผนึกกําลังนําองค์ความรู้จากการแพทย์แผนไทย
กระทรวงยุติธรรม โดยกรมราชทัณฑ์ ผนึกกําลังนําองค์ความรู้จากการแพทย์แผนไทย "สร้างคลังยาฟ้าทะลายโจร" พร้อมเริ่มเปิดแปลงสาธิตสมุนไพร “โกฐจุฬาลัมพา” มุ่งหวังเป็นที่พึ่งให้คนไทยรอดพ้นมหันตภัยโควิด - 19
วันศุกร์ที่ 6 สิงหาคม 2564 เวลา 09.00 นาฬิกา ณ ทัณฑสถานเปิดบ้านเนินสูง ตําบลเนินหอม อําเภอเมือง จังหวัดปราจีนบุรี นายอายุตม์ สินธพพันธุ์ อธิบดีกรมราชทัณฑ์ ลงพื้นที่ติดตามความคืบหน้า โครงการส่งเสริมการปลูกพืชสมุนไพร “ฟ้าทะลายโจร” ในเรือนจํา พร้อมด้วย ดร.ภญ.สุภาภรณ์ ปิติพร ผู้ช่วยผู้อํานวยการด้านการแพทย์แผนไทยและสมุนไพร โรงพยาบาลเจ้าพระยาอภัยภูเบศร และนายสมศักดิ์ มงคลธนวัฒน์ ผู้อํานวยการวิทยาลัยการแพทย์แผนไทยอภัยภูเบศร จังหวัดปราจีนบุรี โดยมีนายวินัย แสงเขียว ผู้อํานวยการทัณฑสถานเปิดบ้านเนินสูง และเจ้าหน้าที่ผู้ปฏิบัติงาน ให้การต้อนรับ ตลอดจนรายงานผลความคืบหน้าการดําเนินงาน โอกาสนี้ อธิบดีกรมราชทัณฑ์ และคณะ ได้ร่วมปลูกพืชสมุนไพรฟ้าทะลายโจรและชมการสาธิตการแปรรูปบรรจุแคปซูลฟ้าทะลายโจร จัดโดยวิทยาลัยเจ้าพระยาอภัยภูเบศร จังหวัดปราจีนบุรี ทั้งนี้ อธิบดีกรมราชทัณฑ์ ยังได้เป็นประธานเปิดโครงการแปลงสาธิตพืชสมุนไพร “โกฐจุฬาลัมพา” ซึ่งเป็นสมุนไพรที่มีสรรพคุณและฤทธิ์ทางยาในการยับยั้งเชื้อไวรัสโควิด - 19 ในครั้งนี้อีกด้วย
สืบเนื่องจากนายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบนโยบายให้กรมราชทัณฑ์ ส่งเสริมการปลูกพืชสมุนไพรฟ้าทะลายโจรอย่างเร่งด่วน เนื่องจากที่ผ่านมาพบว่าสามารถช่วยลดความรุนแรงของโรคในกลุ่มผู้ต้องขังที่ติดเชื้อไวรัสโคโรนา 2019 (โควิด - 19) ได้เป็นอย่างดี ยิ่งเมื่อรักษาควบคู่ไปการรักษา โดยแพทย์แผนปัจจุบัน ดังนั้น “สมุนไพรฟ้าทะลายโจร” จึงเป็นอีกหนึ่งความหวังที่จะทําให้ผู้ต้องขัง รวมถึงประชาชนคนไทยรอดพ้นจากโรคระบาดในครั้งนี้ได้ นอกจากนั้นยังเป็นการส่งเสริมให้ผู้ต้องขังนําไปต่อยอดเป็นอาชีพได้หลังพ้นโทษ ทั้งนี้ กรมราชทัณฑ์ได้กําหนดแผนงานปลูกและผลิตแคปซูลฟ้าทะลายโจร เป็น 3 ระยะ ดังนี้
ระยะที่ 1 ตั้งเป้าผลิต จํานวน 8 ล้านแคปซูล ภายในวันที่ 2 กันยายน 2564
ระยะที่ 2 ตั้งเป้าผลิต จํานวน 50 ล้านแคปซูล ภายในวันที่ 20 ตุลาคม 2564
ระยะที่ 3 ตั้งเป้าผลิต จํานวน 7 ล้านแคปซูล ภายในวันที่ 20 พฤศจิกายน 2564
โดยทัณฑสถานเปิดบ้านเนินสูง จังหวัดปราจีนบุรี เป็นหนึ่งในเรือนจํานําร่องของโครงการส่งเสริมการปลูกพืชสมุนไพร “ฟ้าทะลายโจร” ที่ได้รับการสนับสนุนและร่วมมือเป็นอย่างดีจากภาคีเครือข่าย อาทิ กระทรวงเกษตรและสหกรณ์ กรมแพทย์แผนไทยและการแพทย์ทางเลือก โรงพยาบาลเจ้าพระยาอภัยภูเบศร วิทยาลัยการแพทย์แผนไทยอภัยภูเบศร ปราจีนบุรี รวมถึงบริษัทขาวละออโอสถ และโรงงานแปรรูปสมุนไพรต่าง ๆ ที่จะร่วมกันพลิกพื้นที่ของเรือนจําที่มีอยู่จํานวนมากมาใช้ประโยชน์อย่างเต็มที่ด้วยการปลูกพืชสมุนไพรไทย เช่น ฟ้าทะลายโจร กระชายขาว และสมุนไพรอื่น ๆ เพื่อนํามาช่วยเสริมสร้างภูมิต้านทานต่อสู้กับเชื้อไวรัสโควิด - 19 อีกทั้งจะยกระดับให้เป็นศูนย์การเรียนรู้การปลูกฟ้าทะลายโจรแบบครบวงจร โดยการใช้ประโยชน์จากทรัพยากรสมุนไพรที่มีอยู่ในประเทศอย่างเป็นระบบ ส่งผลให้ประเทศไทยสามารถพึ่งพาตนเอง ด้วยการสร้างคลังยาสมุนไพรฟ้าทะลายโจร และเป็นการสร้างความมั่นคงทางยาให้กับประเทศไทยในอนาคตต่อไป
รัฐบาลไทย-ข่าวทำเนียบรัฐบาล-บก. เผยผลการจัดซื้อจัดจ้างในภาพรวม ไตรมาส 2 ปี 64 ประหยัดงบประมาณได้ 4.8 หมื่น ลบ. เน้นย้ำ ! ความเชื่อมั่นระบบจัดซื้อจัดจ้างภาครัฐ มีความโปร่งใส ตรวจสอบได้
วันศุกร์ที่ 25 มิถุนายน 2564
บก. เผยผลการจัดซื้อจัดจ้างในภาพรวม ไตรมาส 2 ปี 64 ประหยัดงบประมาณได้ 4.8 หมื่น ลบ. เน้นย้ํา ! ความเชื่อมั่นระบบจัดซื้อจัดจ้างภาครัฐ มีความโปร่งใส ตรวจสอบได้
กรมบัญชีกลางได้นําระบบจัดซื้อจัดจ้างภาครัฐด้วยอิเล็กทรอนิกส์ (e-GP) มาใช้ในการจัดซื้อจัดจ้างกับหน่วยงานของรัฐ ตั้งแต่ปี พศ. 2552 เป็นต้นมา สามารถประหยัดงบประมาณได้กว่า 48,203 ล้านบาท คิดเป็นร้อยละ 6.19
นายประภาศ คงเอียด อธิบดีกรมบัญชีกลาง เปิดเผยว่า กรมบัญชีกลางได้นําระบบจัดซื้อจัดจ้างภาครัฐด้วยอิเล็กทรอนิกส์ (e-GP) มาใช้ในการจัดซื้อจัดจ้างกับหน่วยงานของรัฐ ตั้งแต่ปี พศ. 2552 เป็นต้นมา และได้มีการพัฒนาอย่างต่อเนื่องเพื่อเพิ่มประสิทธิภาพการใช้จ่ายงบประมาณของประเทศ และยกระดับความโปร่งใสของโครงการจัดซื้อจัดจ้างของภาครัฐ ทําให้ผู้ประกอบการและบุคคลทั่วไปเข้าถึงข้อมูลได้อย่างรวดเร็วและเกิดการแข่งขันอย่างเท่าเทียม สามารถตรวจสอบได้ทุกขั้นตอน อีกทั้งยังช่วยประหยัดเงินงบประมาณจากโครงการต่างๆได้อย่างต่อเนื่อง ทําให้การใช้จ่ายเงินงบประมาณเป็นไปอย่างคุ้มค่า เกิดประโยชน์ต่อระบบเศรษฐกิจ ซึ่งสิ้นไตรมาสที่ 2 ในปีงบประมาณ พ.ศ. 2564 (ตุลาคม 2563 – มีนาคม 2564) มีโครงการจัดซื้อจัดจ้างทั้งหมด จํานวน 2.6 ล้านโครงการ มูลค่ากว่า 1.1 ล้านล้านบาท ซึ่งมีโครงการจัดซื้อจัดจ้างที่ได้ผู้ชนะการประกวดราคาแล้ว จํานวน 2.5 ล้านโครงการ ในวงเงินงบประมาณ 778,812 ล้านบาท โดยมีวงเงินงบประมาณที่จัดหาได้ 730,630 ล้านบาท สามารถประหยัดงบประมาณได้กว่า 48,203 ล้านบาท คิดเป็นร้อยละ 6.19
อธิบดีกรมบัญชีกลาง กล่าวย้ําว่า กรมบัญชีกลางมีภารกิจเกี่ยวกับการควบคุมดูแลการใช้จ่ายเงินของแผ่นดินและหน่วยงานภาครัฐ โดยเป็นหน่วยงานกลางในการวางกรอบหลักเกณฑ์กลางให้หน่วยงานภาครัฐถือปฏิบัติให้เป็นไปโดยถูกต้อง มีวินัย คุ้มค่า โปร่งใส และสามารถตรวจสอบได้ ตั้งแต่การดําเนินการจัดหาพัสดุ การบริหารพัสดุ ตลอดจนถึงการเบิกจ่ายเงินงบประมาณ ทั้งนี้ หลังจากที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ได้ประกาศใช้ กรมบัญชีกลางให้ความมั่นใจว่ากระบวนการจัดซื้อจัดจ้างภาครัฐในปัจจุบัน ไม่ว่าจะเป็นการจัดซื้อจัดจ้างด้วยวิธีการใดก็ตาม สามารถทําให้หน่วยงานของรัฐและผู้ค้าภาครัฐได้รับความสะดวก รวดเร็วมากขึ้น เกิดการแข่งขันอย่างเป็นธรรม เนื่องจากดําเนินการผ่านระบบอิเล็กทรอนิกส์ทุกขั้นตอน ที่สําคัญมีความโปร่งใส สามารถตรวจสอบได้ ประหยัดงบประมาณและลดการทุจริตที่อาจเกิดขึ้นได้ เมื่อเปรียบเทียบกับการจัดซื้อจัดจ้างแบบเดิม และในปัจจุบันกรมบัญชีกลางมีแผนการพัฒนาระบบและปรับปรุงขั้นตอนการจัดซื้อจัดจ้าง โดยนําระบบ Blockchain มาประยุกต์ใช้ เพื่อเพิ่มความปลอดภัยของระบบมากยิ่งขึ้น ช่วยลดความเสี่ยงในการทุจริต และสร้างความเชื่อมั่นให้แก่ทุกภาคส่วนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ ห่วงผู้ป่วยใหม่ ขอให้เข้าสู่ระบบการรักษา เตือนอย่าหลงเชื่อมิจฉาชีพ แอบอ้างมาจากหน่วยงานสาธารณสุข โทรขอข้อมูลส่วนบุคคลหรือหลอกให้โอนเงิน ขณะที่ สปสช. แจ้งจะโทรหาผู้ป่วยเมื่อมีการลงทะเบียนแล้วเท่านั้น
วันพุธที่ 4 พฤษภาคม 2565
โฆษกรัฐบาลเผยนายกฯ ห่วงผู้ป่วยใหม่ ขอให้เข้าสู่ระบบการรักษา เตือนอย่าหลงเชื่อมิจฉาชีพ แอบอ้างมาจากหน่วยงานสาธารณสุข โทรขอข้อมูลส่วนบุคคลหรือหลอกให้โอนเงิน  ขณะที่ สปสช. แจ้งจะโทรหาผู้ป่วยเมื่อมีการลงทะเบียนแล้วเท่านั้น
โฆษกรัฐบาลเผยนายกฯ ห่วงผู้ป่วยใหม่ ขอให้เข้าสู่ระบบการรักษา เตือนอย่าหลงเชื่อมิจฉาชีพ แอบอ้างมาจากหน่วยงานสาธารณสุข โทรขอข้อมูลส่วนบุคคลหรือหลอกให้โอนเงิน  ขณะที่ สปสช. แจ้งจะโทรหาผู้ป่วยเมื่อมีการลงทะเบียนแล้วเท่านั้น
วันที่ 4 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยสถานการณ์การแพร่ระบาดของโควิด – 19 วันนี้ (4 พฤษภาคม 2565) พบผู้ป่วยติดเชื้อรายใหม่ รวม 9,288 ราย จําแนกเป็น ผู้ป่วยจากในประเทศ 9,268 ราย ผู้ป่วยมาจากต่างประเทศ 20 ราย ผู้ป่วยสะสม 2,067,389 ราย (ตั้งแต่ 1 มกราคม 2565) หายป่วยกลับบ้าน 19,119 ราย หายป่วยสะสม 1,984,816 ราย (ตั้งแต่ 1 มกราคม 2565) ผู้ป่วยกําลังรักษา 108,654 ราย เสียชีวิต 82 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,638 ราย เฉลี่ยจังหวัดละ 21 ราย อัตราครองเตียง ร้อยละ 20.4
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังขอให้ผู้ป่วยใหม่ทุกคนเข้าสู่ระบบการรักษาตามระดับอาการหรือลงทะเบียนในระบบ Home Isolation พร้อมเตือนอย่าหลงเชื่อมิจฉาชีพแก๊งคอลเซ็นเตอร์ ที่ขณะนี้มีการแอบอ้างมาจากหน่วยงานสาธารณสุข โทรหาผู้ป่วยเพื่อขอข้อมูลส่วนบุคคลหรือให้โอนเงิน หากพบกรณีเช่นนี้ อย่าให้ข้อมูลส่วนบุคคล เพราะอาจถูกมิจฉาชีพนําไปสวมรอยทําธุรกรรมสูญเสียทรัพย์สิน หรืออาจถูกนําไปก่ออาชญากรรมอื่น ๆ ได้ ซึ่งจะทําให้เดือดร้อนหรือยุ่งยากภายหลัง จึงฝากให้ทุกคนระมัดระวังทั้งด้านสุขภาพและการดําเนินชีวิต ตรวจสอบข้อเท็จจริงก่อนให้ประวัติหรือข้อมูลส่วนตัวกับบุคคลอื่น ๆ รวมทั้งเตือนผู้ที่คิดหาประโยชน์ อย่าซ้ําเติมผู้ป่วย และการหลอกหลวงใช้ข้อมูลบุคคลอื่นเป็นความผิดทางกฎหมายและมีโทษทางอาญาด้วย
โฆษกประจําสํานักนายกรัฐมนตรียังกล่าวเพิ่มเติมว่า ได้รับการชี้แจงจาก สํานักงานหลักประกันสุขภาพแห่งชาติ (สปสช) หรือจากสายด่วน สปสช. 1330 ว่า จะโทรหาประชาชนเฉพาะในกรณีเมื่อบุคคลนั้นลงทะเบียนเข้ารับการดูแลในระบบ Home Isolation การโทรหาผู้ป่วยก็จะไม่สอบถามข้อมูลส่วนบุคคลเนื่องจากได้รับแจ้งข้อมูลผู้ป่วยตั้งแต่ขั้นตอนการลงทะเบียนแล้ว ดังนั้น อย่าได้ให้ข้อมูลส่วนบุคคลกับคนที่อ้างโทรมาจาก สปสช. รวมไปถึงหากพบมีการแจ้งให้โอนเงินไม่ว่าจะกรณีใด ๆ อย่าได้หลงเชื่อโดยเด็ดขาด
.....................
รัฐบาลไทย-ข่าวทำเนียบรัฐบาล-ผู้ว่าการ ยสท. ประชุมร่วมกับสมาคมผู้บ่มผู้เพาะปลูก สมาคมชาวไร่ยาสูบทั่วประเทศ หารือแนวทางส่งเสริมการปลูกพืชทดแทน พร้อมสร้างความมั่นใจไม่ทอดทิ้งชาวไร่ยาสูบ
วันจันทร์ที่ 4 ตุลาคม 2564
ผู้ว่าการ ยสท. ประชุมร่วมกับสมาคมผู้บ่มผู้เพาะปลูก สมาคมชาวไร่ยาสูบทั่วประเทศ หารือแนวทางส่งเสริมการปลูกพืชทดแทน พร้อมสร้างความมั่นใจไม่ทอดทิ้งชาวไร่ยาสูบ
ยสท.ประชุมร่วมกับสมาคมผู้บ่มผู้เพาะปลูก สมาคมชาวไร่ยาสูบทั่วประเทศ เพื่อหารือถึงแนวทางส่งเสริมการปลูกกัญชงเป็นพืชทดแทน เพื่อเสริมสร้างอาชีพและส่งเสริมรายได้ให้แก่เกษตรกรอย่างยั่งยืน ผ่านระบบออนไลน์
ผู้ว่าการการยาสูบแห่งประเทศไทย (ยสท.) ประชุมร่วมกับผู้แทนจากสมาคมผู้บ่มผู้เพาะปลูกและผู้ค้าใบยาสูบเชียงราย-พะเยา สมาคมผู้บ่มผู้เพาะปลูกและผู้ค้าใบยาสูบเชียงใหม่ นายกสมาคมชาวไร่ยาสูบเบอร์เล่ย์จังหวัดเพชรบูรณ์ สมาคมชาวไร่ยาสูบเบอร์เล่ย์สุโขทัย และผู้แทนเครือข่ายชาวไร่ยาสูบภาคอีสาน เพื่อหารือถึงแนวทางส่งเสริมการปลูกกัญชงเป็นพืชทดแทน เพื่อเสริมสร้างอาชีพและส่งเสริมรายได้ให้แก่เกษตรกรอย่างยั่งยืน ผ่านระบบออนไลน์ ณ ห้องประชุม 1 ชั้น 3 ตึกอํานวยการ การยาสูบแห่งประเทศไทย สํานักงานใหญ่ คลองเตย เมื่อวันที่ 4 ตุลาคม 2564
นายภาณุพล รัตนกาญจนภัทร ผู้ว่าการการยาสูบแห่งประเทศไทย กล่าวว่า ในวันที่ 5 ตุลาคม 2564 นี้ จะเป็นวันสุดท้ายของการดํารงตําแหน่งผู้ว่าการ ยสท. เนื่องจากครบวาระเกษียณอายุ ตลอดระยะเวลา 1 ปีเศษ ที่ได้มาเป็นผู้บริหารสูงสุดของการยาสูบแห่งประเทศไทย ตนมีความเข้าใจถึงปัญหาต่างๆ ที่เกิดขึ้นจากการปรับโครงสร้างภาษีสรรพสามิตยาสูบ ซึ่งส่งผลกระทบโดยตรงกับเกษตรกรชาวไร่ยาสูบ ผู้ประกอบการและวิสาหกิจ ผลกระทบเหล่านี้สร้างความเสียหายต่อเศรษฐกิจและสังคมในระดับฐานราก แม้ว่าจะไม่ได้ดํารงตําแหน่งผู้ว่าการแล้ว ตนยังคงยินที่จะช่วยเหลือและให้การสนับสนุนภารกิจต่างๆ ในฐานะที่ปรึกษาในโครงการต่างๆที่เกี่ยวเนื่องกับการช่วยเหลือเกษตรกรสิ่งที่กําลังเร่งผลักดันอยู่ในขณะนี้คือ การสร้างอาชีพและเพิ่มรายได้ให้แก่เกษตรกรยาสูบ ด้วยการส่งเสริมการปลูกกัญชงเป็นพืชทดแทนให้เห็นผลอย่างเป็นรูปธรรม ซึ่งขณะนี้ ยสท. ได้ผนึกกําลังกับภาครัฐและภาคเอกชน ในการพัฒนาพืชกัญชงอย่างครบวงจร โดยจะได้เริ่มนําร่องกับเกษตรกรชาวไร่ในสังกัดของ ยสท. ที่มีความพร้อมและมีความสนใจ
ผู้ว่าการ ยสท. กล่าวอีกว่า สําหรับการกําหนดราคาบุหรี่ใหม่ที่จะประกาศตามโครงสร้างอัตราภาษีสรรพสามิตยาสูบ ยสท. จะทําทุกวิถีทางเพื่อให้เกิดผลกระทบต่อเกษตรกรชาวไร่ยาสูบน้อยที่สุด ขณะเดียวกันจะเร่งเพิ่มส่วนแบ่งทางการตลาด เพื่อให้ชาวไร่ยังคงมีรายได้จากการจําหน่ายใบยาสูบให้ ยสท. นอกจากนี้ จะเร่งติดตามการดําเนินการจ่ายเงินชดเชยจากรัฐบาล เพื่อบรรเทาความเดือดร้อนให้กับเกษตรกรชาวไร่ยาสูบและในตอนท้าย ผู้ว่าการ ยสท. ได้แนะนํานายนพดล หาญธนสาร รองผู้ว่าการด้านบริหาร ซึ่งจะเข้ามารักษาการในตําแหน่งผู้ว่าการการยาสูบแห่งประเทศไทย ตลอดจนผู้บริหารในกลุ่มภารกิจด้านใบยา เพื่อสานต่อภารกิจในด้านการช่วยเหลือเกษตรกรชาวไร่ยาสูบอย่างยั่งยืนต่อไป
รัฐบาลไทย-ข่าวทำเนียบรัฐบาล-จิตอาสาพัฒนา "เราทำความ ดี ด้วยหัวใจ" ปรับปรุงภูมิทัศน์คลองคูเมืองเดิม
วันศุกร์ที่ 14 มกราคม 2565
จิตอาสาพัฒนา "เราทําความ ดี ด้วยหัวใจ" ปรับปรุงภูมิทัศน์คลองคูเมืองเดิม
#จิตอาสา
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-เฮ! WADA ปลดล็อกไทยออกจากรายชื่อผู้ที่ไม่ปฏิบัติตามกฎของ WADA มีผลทันที
วันศุกร์ที่ 4 กุมภาพันธ์ 2565
เฮ! WADA ปลดล็อกไทยออกจากรายชื่อผู้ที่ไม่ปฏิบัติตามกฎของ WADA มีผลทันที
.....
การกีฬาแห่งประเทศไทย เผย กรณีที่องค์กรต่อต้านการใช้สารต้องห้ามโลก (World Anti-Doping Agency: WADA) ไม่ให้การรับรองประเทศไทย เนื่องจากยังไม่ได้ปฏิบัติตามธรรมนูญขององค์กรต่อต้านการใช้สารต้องห้ามโลกนั้น ล่าสุดได้ปลดไทยออกจากรายชื่อผู้ที่ไม่ปฏิบัติตามกฎของ WADA โดยมีผลทันที หลังรัฐบาลได้เร่งแก้ข้อกฎหมาย รวมถึงปัญหาต่าง ๆ จนสําเร็จลุล่วง
.
นับเป็นข่าวดีของวงการกีฬาไทย ส่งผลให้นักกีฬาไทยที่เข้าร่วมการแข่งขันที่ WADA และคณะกรรมการโอลิมปิกสากลเป็นผู้ดูแล สามารถชักธงชาติ – ใช้เพลงชาติไทยในการแข่งขันได้ และประเทศไทยจะมีสิทธิเสนอตัวเป็นเจ้าภาพการจัดการแข่งขันกีฬา เพื่อสร้างโอกาสในอุตสาหกรรมการกีฬา การท่องเที่ยว เดินหน้าฟื้นเศรษฐกิจต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เข้าร่วมประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๓/๒๕๖๔
วันพุธที่ 8 ธันวาคม 2564
รองปลัดกระทรวงยุติธรรม เข้าร่วมประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๓/๒๕๖๔
รองปลัดกระทรวงยุติธรรมเข้าร่วมประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๓/๒๕๖๔ ผ่านระบบการประชุมทางไกล
ในวันพฤหัสบดีที่ ๘ ธันวาคม ๒๕๖๔ เวลา ๑๓.๓๐ น. นางอรัญญา ทองน้ําตะโก รองปลัดกระทรวงยุติธรรม
เข้าร่วมประชุมคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ครั้งที่ ๓/๒๕๖๔ ซึ่งเป็นการประชุมผ่านระบบออนไลน์ โดยมี ดร.ทวีศักดิ์ กออนันตกูล เป็นประธานการประชุม พร้อมด้วย พ.ต.ท.พงษ์ธร ธัญญสิริ ผู้อํานวยการสํานักงานกิจการยุติธรรม และนายชัยวัฒน์ ร่างเล็ก รองผู้อํานวยการสํานักงานกิจการยุติธรรม อนุกรรมการและเลขานุการเข้าร่วมการประชุม
สาระสําคัญในการประชุมประกอบไปด้วยผลการดําเนินงานคณะอนุกรรมการพัฒนาระบบเทคโนโลยีสารสนเทศกระบวนการยุติธรรม ประจําปีงบประมาณ พ.ศ. ๒๕๖๔ ผลการดําเนินงานแผนแม่บทกระบวนการยุติธรรมแห่งชาติ พ.ศ. ๒๕๖๒ – ๒๕๖๕ ยุทธศาสตร์ที่ ๕ การขับเคลื่อนกระบวนการยุติธรรมด้วยดิจิทัล
ผลการดําเนินการตามข้อเสนอแนะ ที่ ๒/๒๕๖๐ ของคณะกรรมการสิทธิมนุษยชนแห่งชาติ กรณีที่คณะกรรมการพัฒนาการบริหารงานยุติธรรมแห่งชาติ (กพยช.) ประสานกับสํานักงานศาลยุติธรรม ให้นําระบบถ่ายทอดภาพและเสียงในลักษณะการประชุมทางจอภาพมาใช้กับกระบวนพิจารณาคดีของศาล
โดยมีการร่วมพิจารณาเห็นชอบกรอบการดําเนินงานของอนุกรรมการพัฒนาระบบเทคโนโลยีสารสนเทศกระบวนการยุติธรรม ประจําปีงบประมาณ พ.ศ. ๒๕๖๕ แนวทางการจัดทําแผนแม่บทเทคโนโลยีสารสนเทศกระบวนการยุติธรรม พ.ศ.๒๕๖๖ - ๒๕๖๙ และมีข้อสังเกตจากอนุกรรมการ ซึ่งฝ่ายเลขาฯจะดําเนินการปรับปรุงเพิ่มเติม และแนวทางการขับเคลื่อนศูนย์แลกเปลี่ยนข้อมูลกระบวนการยุติธรรม (DXC)
รัฐบาลไทย-ข่าวทำเนียบรัฐบาล-ปลัดเกษตรฯ หารือประเด็นการขับเคลื่อนภาคการเกษตรร่วมกับปลัดเกษตรฯ เนเธอร์แลนด์
วันอังคารที่ 12 เมษายน 2565
ปลัดเกษตรฯ หารือประเด็นการขับเคลื่อนภาคการเกษตรร่วมกับปลัดเกษตรฯ เนเธอร์แลนด์
ปลัดเกษตรฯ หารือประเด็นการขับเคลื่อนภาคการเกษตรร่วมกับปลัดเกษตรฯ เนเธอร์แลนด์ ก่อนเดินทางเข้าร่วมงานมหกรรมพืชสวนโลก The International Horticultural Exposition 2022 ณ ราชอาณาจักรเนเธอร์แลนด์
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเดินทางไปยังกระทรวงเกษตรทรัพยากรธรรมชาติ และคุณภาพอาหาร แห่งราชอาณาจักรเนเธอร์แลนด์ เพื่อหารือประเด็นการขับเคลื่อนภาคการเกษตรระหว่างประเทศไทยและเนเธอร์แลนด์ ร่วมกับ นาย ยัน เกส กูท (Mr. Jan Kees Goet) ปลัดกระทรวงเกษตรทรัพยากรธรรมชาติ และคุณภาพอาหาร ซึ่งเป็นส่วนหนึ่งของการเดินทางเยือนราชอาณาจักรเนเธอร์แลนด์ เพื่อร่วมงานมหกรรมพืชสวนโลก The International Horticultural Exposition 2022 หรือ EXPO 2022 Floriade Almere และเป็นประธานพิธีเปิด Thailand Pavilion ระหว่างวันที่ 11 – 15 เมษายน 2565 ณ เมือง Almere ราชอาณาจักรเนเธอร์แลนด์ ว่า การหารือในวันนี้ นับเป็นโอกาสอันดีที่จะได้แลกเปลี่ยนข้อคิดเห็นและประสบการณ์ที่ทั้งสองฝ่ายเผชิญความท้าทายร่วมกัน รวมถึงความร่วมมือด้านการเกษตรระหว่างกัน ซึ่งเป็นที่ยอมรับกันดีว่าภาคการเกษตรของเนเธอร์แลนด์มีความแข็งแกร่งมากในทุก ๆ ด้าน และเป็นที่ยอมรับจากประเทศต่าง ๆ ทั่วโลก ทั้งในด้านปศุสัตว์ ผักและไม้ดอก ระบบการบริหารจัดการน้ํา รวมถึงงานวิจัยสาขาเกษตร
“โดยผลการหารือในครั้งนี้ ทั้งสองฝ่ายเห็นชอบที่จะทําความร่วมมือระหว่างกันทั้งในด้านวิชาการ การแลกเปลี่ยนนวัตกรรม องค์ความรู้ รวมถึงการแลกเปลี่ยน Young Smart Farmer ระหว่างทั้งสองประเทศ ขณะที่เนเธอร์แลนด์ให้ความสําคัญและเน้นการดําเนินการเรื่องการลดโลกร้อน เพื่อบรรลุเป้าหมายการพัฒนาที่ยั่งยืน (SDGs) โดยมุ่งเน้นที่จะพัฒนาสร้างความยั่งยืนทางด้านการจัดการน้ํา การจัดการคุณภาพดิน รวมถึงเรื่องความหลากหลายทางชีวภาพ ซึ่งสอดคล้องกับการดําเนินงานของกระทรวงเกษตรฯ นโยบาย Next Normal ที่จะต้องรองรับการเปลี่ยนแปลงในอนาคตและทําให้การเกษตรสามารถมีความยั่งยืน ทั้งนี้ ฝ่ายเนเธอร์แลนด์ได้มอบหมายทูตเกษตรเนเธอร์แลนด์ประจําประเทศไทยประสานงานกับฝ่ายไทย ในรายละเอียดความร่วมมือ และกระทรวงเกษตรฯ ได้มอบหมายสํานักงานที่ปรึกษาการเกษตรต่างประเทศ ประจําสหภาพยุโรป ติดตามการดําเนินงานความร่วมมือของทั้งสองฝ่ายด้วย” ปลัดเกษตรฯ กล่าว
สําหรับมูลค่าการส่งออกสินค้าเกษตรของไทยไปเนเธอร์แลนด์ที่สําคัญ 5 อันดับ ได้แก่ ไก่ชนิดแกลลัสโดเมสติกัส (4,456 ล้านบาท, 19.4%), เนื้อไก่ตัดขนาดเท่าลูกเต๋า แช่แข็งแห้งหนังหมูแห้ง (2,894 ล้านบาท, 15.84%), ซอสและของปรุงแต่งสําหรับทําซอส เช่น ซอสพริก น้ําปลา ( 1,668 ล้านบาท, 6.23%), ข้าว (1,211 ล้านบาท, 4.57%) และยางธรรมชาติ (ทีเอสเอ็นอาร์) (1,342 ล้านบาท, 4.52%).
รัฐบาลไทย-ข่าวทำเนียบรัฐบาล-รองโฆษกรัฐบาลเผย รัฐบาลเดินหน้าฉีดวัคซีนนักศึกษาและบุคลากรมหาวิทยาลัยแล้วกว่า 1 ล้านคน
วันเสาร์ที่ 16 ตุลาคม 2564
รองโฆษกรัฐบาลเผย รัฐบาลเดินหน้าฉีดวัคซีนนักศึกษาและบุคลากรมหาวิทยาลัยแล้วกว่า 1 ล้านคน
รองโฆษกรัฐบาลเผย รัฐบาลเดินหน้าฉีดวัคซีนนักศึกษาและบุคลากรมหาวิทยาลัยแล้วกว่า 1 ล้านคน ขณะทีนักเรียนฉีดแล้ว8.6แสน มีสํารวจรอบเก็บตก เคาะฉีดเข็มสองในเด็กชายหรือไม่ 20 ต.ค. นี้
วันนี้ 16 ต.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงความก้าวหน้าของการฉีดวัคซีน Pfizer ในเด็กนักเรียนอายุ 12-18 ปี ตอนนี้มีที่แสดงความประสงค์ฉีดวัคซีนผ่านคณะกรรมการโรคติดต่อจังหวัดทั่วประเทศแล้วกว่า 4.07 ล้านราย จากเดิมที่ช่วงต้นมีแจ้งไว้ 3.61 ล้านคน และกระทรวงศึกษาธิการจะทําการสํารวจการฉีดวัคซีนของนักเรียนรอบสองอีกครั้งว่ายังมีนักเรียนคนไหนตกหล่นอีกหรือไม่ ข้อมูล ณ วันที่ 14 ตุลาคม มีนักเรียนได้รับการฉีดวัคซีนเข็มที่ 1 ไปแล้ว 8.64 แสนราย ขณะที่ นักศึกษาและบุคลากรในสถาบันอุดมศึกษา สังกัดกระทรวงการอุดมศึกษา วิทยาศาสตร์ วิจัยและนวัตกรรม ได้รับวัคซีนกว่า 1ล้านโดสแล้ว แบ่งเป็นผู้ที่ฉีดเข็มที่ 1 จํานวน 6.16 แสนคน และฉีดครบ 2 เข็ม 3.84 แสนคน แยกเป็นในพื้นที่กรุงเทพมหานครและปริมณทลจํานวน  7.63 แสนคน และต่างจังหวัด 2.37 แสนคน ซึ่งจากการเฝ้าระวังอาการไม่พึงประสงค์ในทั้งกลุ่มนักเรียนและนักศึกษายังไม่มีรายงานการเกิดภาวะกล้ามเนื้อ/เยื่อหุ้มหัวใจอักเสบ
นางสาวรัชดาฯ กล่าวต่อว่า กระทรวงสาธารณสุขได้ให้ข้อมูลเพิ่มเติม เด็กเพศชายที่มีโรคประจําตัว 7 กลุ่มโรค เด็กเพศหญิงและเด็กชายอายุ 16 - 18 ปี สามารถรับวัคซีนเข็มที่ 2 ได้ ใน 3 - 4 สัปดาห์หลังฉีดวัคซีนเข็มแรก ส่วนเด็กชายอายุ 12 ถึงต่ํากว่า 16 ปีที่ฉีดวัคซีน Pfizer เข็มแรกไปแล้วนั้น คณะอนุกรรมการวิชาการจะประชุมหาข้อสรุปเรื่องการฉีดวัคซีนเข็มที่ 2 ในวันที่ 20 ตุลาคมนี้ ก่อนที่จะเริ่มมีการฉีดเข็ม 2 ตามกําหนดในวันที่ 25 ตุลาคม ทั้งนี้ ขอให้ผู้ปกครอง/นักเรียนอย่าหลงเชื่อข่าวปลอมในโซเชียลมีเดียที่สร้างความวิตกกังวล ให้ติดตามข้อมูลจากกระทรวงสาธารณสุขและคณะแพทย์หรือนักวิชาการของกระทรวงฯที่มีการตรวจสอบยืนยันได้  ในส่วนของเด็กนักเรียน/นักศึกษาที่ได้รับวัคซีน Pfizer ทุกคน งดการออกกําลังกายหรือกิจกรรมหนักหลังจากได้รับวัคซีนเป็นเวลา 1 สัปดาห์
......
รัฐบาลไทย-ข่าวทำเนียบรัฐบาล-ศักดิ์สยาม กำชับ กรมท่าอากาศยาน เข้มมาตรการป้องกัน COVID-19 ในท่าอากาศยาน
วันศุกร์ที่ 31 ธันวาคม 2564
ศักดิ์สยาม กําชับ กรมท่าอากาศยาน เข้มมาตรการป้องกัน COVID-19 ในท่าอากาศยาน
...
นายศักดิ์สยาม ชิดชอบ รัฐมนตรีว่าการกระทรวงคมนาคม กําชับให้กรมท่าอากาศยานดําเนินการตามมาตรการป้องกันการระบาดของ COVID-19 ของกระทรวงสาธารณสุขอย่างเคร่งครัดในช่วงเทศกาลปีใหม่
โดย นายปริญญา แสงสุวรรณ อธิบดีกรมท่าอากาศยาน กล่าวถึงการเตรียมความพร้อมมาตรการดูแลและอํานวยความสะดวกแก่ผู้โดยสารในช่วงเทศกาลปีใหม่ว่าได้มอบหมายให้ รองอธิบดีกรมท่าอากาศยาน ทั้ง 3 ลงพื้นที่ตรวจความพร้อมของท่าอากาศยานในสังกัดที่คาดว่าจะมีผู้ใช้บริการจํานวนมาก ได้แก่ ท่าอากาศยานขอนแก่น ท่าอากาศยานสกลนคร ท่าอากาศยานนครพนม ท่าอากาศยานบุรีรัมย์ ท่าอากาศยานอุบลราชธานี ท่าอากาศยานแม่ฮ่องสอน ท่าอากาศยานลําปาง ท่าอากาศยานตรัง และท่าอากาศยานกระบี่ ซึ่งทุกท่าอากาศยานในสังกัดต้องปฏิบัติตามมาตรการดูแลและอํานวยความสะดวกผู้โดยสารทั้ง 3 มาตรการ ได้แก่
1. มาตรการดูแลและอํานวยความสะดวก สั่งการให้เจ้าหน้าที่ท่าอากาศยานทุกแห่งอํานวยความสะดวกและให้บริการแก่ผู้โดยสาร ทั้งในเรื่องของเที่ยวบินที่จะต้องประชาสัมพันธ์ให้ผู้โดยสารทราบ เรื่องของรถสาธารณะรับส่งผู้โดยสาร โดยจะต้องไม่มีผู้โดยสารตกค้างที่ท่าอากาศยาน
2. มาตรการด้านความปลอดภัยและการรักษาความปลอดภัย ให้ท่าอากาศยานดูแลความปลอดภัยให้แก่ผู้โดยสารที่ท่าอากาศยานทุกเที่ยวบินพร้อมดูแลอุปกรณ์ให้ใช้ประโยชน์ได้อย่างมีประสิทธิภาพและเป็นไปตามมาตรฐาน รวมถึงให้ประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้นและซักซ้อมอยู่เสมอ และเพิ่มการลาดตระเวนของเจ้าหน้าที่รักษาความปลอดภัย ทั้งในอาคารและพื้นที่รอบอาคารผู้โดยสาร
3. มาตรการป้องกันการแพร่ระบาดของ COVID-19 ให้ทุกส่วนปฏิบัติตามมาตรการเว้นระยะห่างทางสังคม (Social Distancing) ทั้งภายในอาคารที่พักผู้โดยสาร สายการบิน และรถสาธารณะ สําหรับการดูแลความสะอาดภายในอาคารที่พักผู้โดยสาร มีการฉีดพ่นน้ํายาฆ่าเชื้อ ทําความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจลแอลกอฮอล์แก่ผู้โดยสาร และได้เน้นย้ําพนักงานทําความสะอาดให้เพิ่มรอบการปฏิบัติงานให้มากขึ้นตามจํานวนรอบของเที่ยวบิน เพื่อความสะอาดและสร้างความมั่นใจแก่ผู้โดยสาร โดยได้มีการประชาสัมพันธ์ให้ผู้โดยสารต้องสวมหน้ากากอนามัยตลอดระยะเวลาการเดินทาง
สําหรับผู้โดยสารที่เดินทางและเจ้าหน้าที่ทุกคนต้องตรวจคัดกรองวัดอุณหภูมิทั้งขาเข้า - ขาออก และต้องเช็กอิน/เช็กเอาท์ แอปพลิเคชัน ไทยชนะ/หมอชนะ ทุกครั้งที่ใช้บริการ โดยจะต้องปฏิบัติตามประกาศของกระทรวงสาธารณสุข และสํานักงานการบินพลเรือนแห่งประเทศไทยอย่างเคร่งครัด
กรมท่าอากาศยาน ขอแนะนําให้ผู้โดยสารเผื่อเวลาในการเดินทางมายังท่าอากาศยาน เนื่องจากต้องใช้เวลาในการคัดกรองตามมาตรการป้องกันการแพร่ระบาด COVID-19 รวมถึงตรวจเอกสารรับรองการฉีดวัคซีน หรือผลตรวจ COVID-19 ตามมาตรการของจังหวัดปลายทาง ทั้งนี้ ผู้โดยสารสามารถดาวน์โหลดแอปพลิเคชัน ThaiFlightInfo เพื่อเช็คเที่ยวบินได้แบบ Real Time และรับข้อมูลข่าวสารที่สําคัญของกรมท่าอากาศยาน
รัฐบาลไทย-ข่าวทำเนียบรัฐบาล-สธ.เผยดูแลผู้ติดเชื้อโควิด ต.บางสัก จ.ตรัง แล้ว จัดยาและเวชภัณฑ์ดูแลที่บ้านครบถ้วน
วันอาทิตย์ที่ 31 ตุลาคม 2564
สธ.เผยดูแลผู้ติดเชื้อโควิด ต.บางสัก จ.ตรัง แล้ว จัดยาและเวชภัณฑ์ดูแลที่บ้านครบถ้วน
ผู้ตรวจราชการกระทรวงสาธารณสุขเขตสุขภาพที่ 12 เผยดูแลผู้ติดเชื้อโควิด 19 ใน ต.บางสัก จ.ตรังแล้ว หลังพบการติดเชื้อหลายครัวเรือน จัดยาฟาวิพิราเวียร์และเวชภัณฑ์ต่างๆ เพื่อดูแลผู้ติดเชื้อที่บ้านอย่างครบถ้วน พร้อมจัดตั้งศูนย์ดูแลในชุมชนให้ครบท
ผู้ตรวจราชการกระทรวงสาธารณสุขเขตสุขภาพที่ 12 เผยดูแลผู้ติดเชื้อโควิด 19 ใน ต.บางสัก จ.ตรังแล้ว หลังพบการติดเชื้อหลายครัวเรือน จัดยาฟาวิพิราเวียร์และเวชภัณฑ์ต่างๆ เพื่อดูแลผู้ติดเชื้อที่บ้านอย่างครบถ้วน พร้อมจัดตั้งศูนย์ดูแลในชุมชนให้ครบทุกอําเภอใน จ.ตรัง ภายในสัปดาห์นี้ เพื่อรองรับผู้ป่วยได้ครอบคลุมและควบคุมการระบาด
วันนี้ (31 ตุลาคม 2564) นายแพทย์สุเทพ เพชรมาก ผู้ตรวจราชการกระทรวงสาธารณสุขเขตสุขภาพที่ 12กล่าวว่า จากการลงติดตามพื้นที่ ต.บางสัก อ.กันตัง จ.ตรัง ที่้พบการติดเชื้อโควิด 19 ในหมู่บ้านหลายหลังคาเรือนมีการติดเชื้อกันภายในครอบครัวและแพร่สู่ชุมชน โดยในช่วง 10 วันที่ผ่านมา ตําบลบางสักพบผู้ติดเชื้อจํานวน 35 รายมี 4 รายที่ไปตรวจที่ รพ.ตรัง เมื่อวันที่ 24 ตุลาคม เมื่อทางสํานักงานสาธารณสุขอําเภอและ รพ.กันตัง ได้รับข้อมูล ได้ซักประวัติเพิ่มเติมและตรวจอาการในวันที่ 28 ตุลาคม ได้เตรียมระบบดูแลที่บ้าน (Home Isolation) ได้จัดยาไปให้ผู้ติดเชื้อเมื่อวันที่ 30 ตุลาคม ผู้ติดเชื้อส่วนใหญ่ไม่มีอาการ มีบางคนที่มีอาการไอ มีเสมหะเล็กน้อยขณะนี้ทุกคนได้รับประทานยาแล้วสองมื้อและวันนี้กระทรวงสาธารณสุขได้นําถุงพระราชทานจากสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ไปมอบให้แก่ผู้ติดเชื้อซึ่งภายในถุงพระราชทานประกอบด้วย ยาฟ้าทะลายโจร ยาแก้ไอ ยาลดไข้ เครื่องวัดออกซิเจนที่ปลายนิ้ว ปรอทวัดไข้หน้ากากอนามัยและอาหารแห้ง ผู้ป่วยส่วนใหญ่ไม่มีอาการสามารถดูแลรักษาที่บ้านได้ โดยมี รพ.กันตังติดตามเยี่ยมอาการอย่างต่อเนื่อง
ทั้งนี้ ได้จัดระบบการดูแลผู้ติดเชื้อด้วยการดูแลรักษาที่บ้าน (Home Isolation) ซึ่งขณะนี้ในจังหวัดตรังมีผู้ติดเชื้อเข้าระบบแล้ว 252 ราย และจัดตั้งศูนย์ดูแลในชุมชน (Community Isolation) เพื่อรองรับหากมีผู้ป่วยเพิ่มขึ้น ขณะนี้มีจํานวนเตียงใน CI เพิ่มขึ้นกว่าเท่าตัว จาก 204 เตียง เป็น 412 เตียง คาดว่าจะจัดตั้งได้ครบทุกอําเภอภายในสัปดาห์นี้ และทางเขตสุขภาพที่ 12 ได้เพิ่มการสํารองยาโดยจัดส่งยาให้จังหวัดตรังวันนี้เพิ่มอีกสองแสนเม็ด ซึ่งขณะนี้กระทรวงสาธารณสุขมียาฟาวิพิราเวียร์เพียงพอ และจะสามารถควบคุมสถานการณ์ได้โดยเร็ว
******************************** 31 ตุลาคม 2564
รัฐบาลไทย-ข่าวทำเนียบรัฐบาล-ปลัดกระทรวงมหาดไทยและนายกสมาคมแม่บ้านมหาดไทยนำคณะผู้บริหารระดับสูงตักบาตรถวายเป็นพระราชกุศลในหลวงรัชกาลที่ 9
วันจันทร์ที่ 6 ธันวาคม 2564
ปลัดกระทรวงมหาดไทยและนายกสมาคมแม่บ้านมหาดไทยนําคณะผู้บริหารระดับสูงตักบาตรถวายเป็นพระราชกุศลในหลวงรัชกาลที่ 9
ปลัดกระทรวงมหาดไทยและนายกสมาคมแม่บ้านมหาดไทยนําคณะผู้บริหารระดับสูงตักบาตรถวายเป็นพระราชกุศลในหลวงรัชกาลที่ 9
เมื่อวันที่ 5 ธ.ค. 64 เวลา 06.00 น. ที่วัดราชบพิธสถิตมหาสีมาราม เขตพระนคร กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีตักบาตรถวายเป็นพระราชกุศล เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 โดยมี ดร. วันดี กุญชรยาคง จุลเจริญ นายกสมาคมแม่บ้านมหาดไทย คณะผู้บริหารระดับสูงของกระทรวงมหาดไทย หัวหน้าหน่วยงานรัฐวิสาหกิจในสังกัดกระทรวงมหาดไทย อุปนายกสมาคมแม่บ้านมหาดไทย คณะกรรมการบริหารสมาคมแม่บ้านมหาดไทย ข้าราชการ พนักงานรัฐวิสาหกิจ และประชาชน ร่วมในพิธีเป็นจํานวนมาก
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตลอดระยะเวลา 70 ปีในรัชสมัยการครองสิริราชสมบัติของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระองค์ได้ทรงดํารงมั่นอยู่ในทศพิธราชธรรม และทรงยึดมั่นในปฐมบรมราชโองการ "เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม" อีกทั้งทรงพระวิริยอุตสาหะ ปฏิบัติบําเพ็ญพระราชกรณียกิจน้อยใหญ่นานัปการ ทรงทุ่มเทพระวรกาย บําบัดทุกข์ บํารุงสุข เพื่อให้ประชาชนได้รับความร่วมเย็น ตลอดจนทุกคราที่ชาติบ้านเมืองประสบความทุกข์ยากจากวิกฤตภัยต่าง ๆ พระองค์ได้พระราชทานพระบรมราชานุเคราะห์และพระราชทานแนวทางเพื่อคลี่คลายขจัดปัญหาให้ผ่านพ้นไปได้ด้วยดี นําความผาสุกมาสู่ประเทศและอาณาประชาราษฎร์โดยถ้วนหน้า โครงการอันเนื่องมาจากพระราชดําริกว่า 4,000 โครงการ ล้วนเป็นการพัฒนาประเทศให้ก้าวหน้าอย่างยั่งยืน หลักปรัชญาของเศรษฐกิจพอเพียงทําให้ประชาชนชาวไทยสามารถดําเนินชีวิตด้วยความผาสุกมั่นคงในทุกสถานการณ์ของบ้านเมือง
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทย มีความมุ่งมั่นในการร่วมสืบสานพระบรมราชปณิธานในการพัฒนาคุณภาพชีวิตประชาชน โดยในขณะนี้ อยู่ระหว่างการรับสมัครผู้ที่สนใจเข้าร่วมโครงการ “การพัฒนาเขตเศรษฐกิจพอเพียงด้วยโมเดลเศรษฐกิจใหม่ (BCG Economy Model)" ที่สํานักงานพัฒนาชุมชนอําเภอ ทั่วประเทศ มีเป้าหมายเพื่อขจัดความยากจนและพัฒนาคนทุกช่วงวัยอย่างยั่งยืนตามนโยบายของรัฐบาล ทั้งในลักษณะที่ดินที่ทําด้วยตนเอง และลักษณะที่มีที่ดินมากและอยากช่วยเหลือ อยากสงเคราะห์คนยากไร้เพื่อมีที่ในการพัฒนาคุณภาพชีวิต สมัครเข้าร่วมโครงการฯ เพื่อจะนํามาพัฒนาเป็นเขตพัฒนาเศรษฐกิจพอเพียง ส่งผลทําให้ประเทศชาติของเราเป็นแผ่นดินธรรมแผ่นดินทอง ประชาชนอยู่ร่มเย็นเป็นสุขสมบูรณ์อย่างยั่งยืนต่อไป
รัฐบาลไทย-ข่าวทำเนียบรัฐบาล-ชัยวุฒิ “กร้าว” ฟันจริง มือโพสต์หมิ่น
วันจันทร์ที่ 19 กรกฎาคม 2564
ชัยวุฒิ “กร้าว” ฟันจริง มือโพสต์หมิ่น
ชัยวุฒิ “กร้าว” ฟันจริง มือโพสต์หมิ่น
“ชัยวุฒิ”รมว.ดีอีเอสประกาศกร้าวเดินหน้าฟันมือโพสต์หมิ่นซ้ําเติมความเดือดร้อนของบ้านเมืองท่ามกลางวิกฤติการแพร่ระบาดโควิด-19รวบรวมข้อมูลการโพสต์/แชร์ข้อความผิดกฎหมายจากสถานการณ์ชุมนุม18ก.ค. 64เตรียมดําเนินคดีตามพ.ร.บ.คอมพ์ฯ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากรายงานสถานการณ์การชุมนุมของศูนย์เฝ้าระวังติดตามสถานการณ์การชุมนุมและใช้โซเชียลมีเดียกระทรวงดิจิทัลเพื่อเศรษฐกิจและสังคมณวันที่19กรกฎาคม2564พบว่ามีการโพสต์หรือแชร์ข้อความที่ผิดกฎหมายมีรายละเอียดข้อมูลที่รับแจ้งจากสื่อโซเชียลพบว่ามีข้อความที่น่าจะเข้าข่ายตรวจสอบทั้งหมด67เรื่องแบ่งเป็นจากเฟซบุ๊ก52เรื่องทวิตเตอร์6เรื่องยูทูบ6เรื่องเวบบอร์ด2เรื่องและคลับเฮาส์1เรื่อง โดยเข้าข่ายกระทําความผิดตามพรบ.คอมพิวเตอร์ฯม.14 จํานวน4เรื่อง
“ขอฝากเตือนไปยังกลุ่มผู้ชุมนุมทุกท่านว่าการใช้โซเชียลมีเดียที่สร้างความเสียหายต่อบ้านเมืองและผิดกฎหมายทางกระทรวงดิจิทัลฯได้มีการติดตามความเคลื่อนไหวตรวจสอบรวบรวมพยานหลักฐานไว้ทั้งหมดแม้แต่ในคลับเฮาส์ที่ท่านใช้เป็นช่องทางในการนัดหมายรวมตัวกันเราก็มีคนเข้าไปเป็นสมาชิกเพื่อติดตามความเคลื่อนไหวของท่านทั้งหมดโดยจะมีการดําเนินคดีกับแกนนํารวมถึงขบวนการที่ใช้โซเชียลในทางที่ผิดให้ถึงที่สุด”นายชัยวุฒิกล่าว
สําหรับการโพสต์หรือแชร์ข้อความผิดกฎหมายลงในระบบคอมพิวเตอร์/ผ่านโซเซียลจะมีโทษดังนี้ 1.ตามพระราชบัญญัติว่าด้วยการกระทําความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติม(ฉบับที่2)พ.ศ. 2560มาตรา14 (2) (5)มาตรา16มีโทษจําคุกไม่เกิน5ปีปรับไม่เกิน1แสนบาท2.ประมวลกฎหมายอาญามาตรา328หมิ่นประมาทด้วยการโฆษณามีโทษจําคุกไม่เกิน2ปีปรับไม่เกิน2แสน3.พ.ร.ก.การบริหารราชการในสถานการณ์ฉุกเฉินพ.ศ. 2548 (ผู้ใดฝ่าฝืนพ.ร.ก.ฉุกเฉินฯมีโทษจําคุกไม่เกิน2ปีหรือปรับไม่เกิน4หมื่นบาท)
**********
รัฐบาลไทย-ข่าวทำเนียบรัฐบาล-1567 ศูนย์ดำรงธรรม รับเรื่องร้องเรียน ร้องทุกข์ ตลอด 24 ชั่วโมง
วันจันทร์ที่ 4 กรกฎาคม 2565
1567 ศูนย์ดํารงธรรม รับเรื่องร้องเรียน ร้องทุกข์ ตลอด 24 ชั่วโมง
...
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมเป็นส่วนหนึ่งในการพัฒนาศักยภาพเด็กไทยในศตวรรษที่ 21
วันพฤหัสบดีที่ 9 มิถุนายน 2565
กระทรวงเกษตรฯ ร่วมเป็นส่วนหนึ่งในการพัฒนาศักยภาพเด็กไทยในศตวรรษที่ 21
มุ่งมั่นให้เด็กไทย “เก่ง ดี มีทักษะ แข็งแรง”
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เข้าร่วมพิธีลงนามบันทึกข้อตกลงยกระดับความร่วมมือการพัฒนาศักยภาพเด็กไทยในศตวรรษที่ 21 พ.ศ. 2565 – 2570 “เด็กไทยในศตวรรษที่ 21 เก่ง ดี มีทักษะ แข็งแรง” โดยมีพลเอก ประยุทธ์ จันทร์โอชา นายกรัฐมนตรี เป็นประธานและสักขีพยาน ณ ตึกสันติไมตรี ทําเนียบรัฐบาล ซึ่งการลงนามในครั้งนี้ มีรัฐมนตรีว่าการกระทรวง 12 กระทรวง ร่วมลงนามบันทึกข้อตกลงฯ ประกอบด้วย รัฐมนตรีว่าการกระทรวงแรงงาน รัฐมนตรีว่าการกระทรวงวัฒนธรรม รัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงการท่องเที่ยวและกีฬา รัฐมนตรีว่าการกระทรวงศึกษาธิการ รัฐมนตรีว่าการกระทรวงสาธารณสุข รัฐมนตรีว่าการกระทรวงมหาดไทย รัฐมนตรีว่าการกระทรวงการพัฒนาสังคมและความมั่นคงของมนุษย์ รัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงยุติธรรม และรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ทั้งนี้ ในส่วนของผลการดําเนินงานของกระทรวงเกษตรและสหกรณ์ ตามบันทึกข้อตกลงความร่วมมือการพัฒนาศักยภาพเด็กไทยในศตวรรษที่ 21 มีผลสัมฤทธิ์ของโครงการ คือ นักเรียน เด็ก เยาวชน ครูและผู้ปกครอง ได้รับความรู้และความเข้าใจในเกี่ยวกับระบบชลประทาน ด้านการสหกรณ์ ด้านการเกษตร (พืช ประมง ปศุสัตว์) การถนอมอาหารและการแปรรูปผลผลิตทางการเกษตร และโภชนาการ และสามารถนําผลผลิตทางการเกษตรที่ได้รับไปใช้ไปใช้เป็นวัตถุดิบในการประกอบอาหารกลางวันให้แก่เด็กนักเรียน รวมทั้งสามารถขยายผลการดําเนินงานโครงการ โดยเป็นแหล่งเรียนรู้ด้านการเกษตรและเป็นศูนย์กลางในการเผยแพร่ความรู้ในการนําไปปรับใช้ในชีวิตประจําวัน ตลอดจนขยายไปสู่ครัวเรือน หมู่บ้าน/ชุมชน เพื่อพัฒนาเป็นอาชีพเสริมเพื่อเพิ่มรายได้ต่อไป
รัฐบาลไทย-ข่าวทำเนียบรัฐบาล-เปิดระบบ On-site ฉีดวัคซีนโควิด-19 แก่ผู้อายุ 75 ปีขึ้นไป
วันอาทิตย์ที่ 22 สิงหาคม 2564
เปิดระบบ On-site ฉีดวัคซีนโควิด-19 แก่ผู้อายุ 75 ปีขึ้นไป
วันเสาร์ที่ 3 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดระบบฉีดวัคซีนป้องกันโควิด-19 แบบ On-site คือไม่ต้องลงทะเบียนล่วงหน้า ให้แก่ผู้สูงอายุ ที่มีอายุ 75 ปีขึ้นไป โดยบุตรหลาน ผู้ดูแล หรือคนใกล้ชิด สามารถพาผู้สูงอายุไปรับบริการฉีดวัคซีนได้ที่ ประตู 1 ศูนย์ฉีดวัคซีนกลาง สถานีกลางบางซื่อ ตั้งแต่วันนี้ - วันที่ 18 ก.ค.64 ระหว่างเวลา 9.30 – 18.00 น. ทุกวันไม่เว้นวันหยุดราชการ เพื่ออํานวยความสะดวกแก่ผู้สูงอายุที่ไม่สามารถลงทะเบียนผ่านระบบออนไลน์ได้ ให้เข้ารับการฉีดวัคซีนได้สะดวกรวดเร็วมากขึ้น เนื่องจากเป็นกลุ่มเสี่ยงที่หากติดโรคแล้วอาจมีอาการรุนแรง อย่างไรก็ตาม แม้ผู้สูงอายุจะได้รับวัคซีนครบ 2 เข็มแล้ว ก็ยังคงต้องระมัดระวัง เว้นระยะห่างทางสังคม สวมหน้ากากอนามัย และล้างมือบ่อยๆ
​
เพื่อความปลอดภัย “รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ธนาคารพาณิชย์-สถาบันการเงินของรัฐ” เคารพสิทธิความเป็นส่วนตัวลูกค้า พร้อมปฏิบัติตามพ.ร.บ.คุ้มครองข้อมูลส่วนบุคคล (PDPA) ทุกช่องทาง เริ่ม 1 มิ.ย.นี้
วันพุธที่ 1 มิถุนายน 2565
“ธนาคารพาณิชย์-สถาบันการเงินของรัฐ” เคารพสิทธิความเป็นส่วนตัวลูกค้า พร้อมปฏิบัติตามพ.ร.บ.คุ้มครองข้อมูลส่วนบุคคล (PDPA) ทุกช่องทาง เริ่ม 1 มิ.ย.นี้
ตามที่ พ.ร.บ.คุ้มครองข้อมูลส่วนบุคคล พ.ศ.2562 (PDPA) จะมีผลบังคับใช้อย่างเป็นทางการในวันที่ 1 มิ.ย.2565 ซึ่งมีบทบาทสําคัญในการคุ้มครองข้อมูลส่วนบุคคล สร้างมาตรฐานให้กับบุคคลหรือนิติบุคคลในการเก็บข้อมูล
ตามที่ พ.ร.บ.คุ้มครองข้อมูลส่วนบุคคล พ.ศ. 2562 หรือ PDPA (Personal Data Protection Act B.E.2562) จะมีผลบังคับใช้อย่างเป็นทางการ ในวันที่ 1 มิถุนายน 2565 ซึ่งมีบทบาทสําคัญในการคุ้มครองข้อมูลส่วนบุคคล สร้างมาตรฐานให้กับบุคคลหรือนิติบุคคลในการเก็บข้อมูล รวบรวบข้อมูล การเปิดเผยข้อมูล และการใช้ข้อมูลส่วนบุคคลให้เป็นไปตามกฎหมาย นั้น
สมาคมธนาคารไทย สมาคมสถาบันการเงินของรัฐ และธนาคารสมาชิก เคารพสิทธิความเป็นส่วนตัว และให้ความสําคัญกับการคุ้มครองข้อมูลส่วนบุคคล (Data Privacy) ของลูกค้าทุกคน พร้อมปฏิบัติตามข้อกําหนดของกฎหมาย PDPA เพื่อความปลอดภัยในการใช้บริการธนาคาร และสร้างความเชื่อมั่นให้กับลูกค้าและประชาชน ตามแนวทางการพัฒนาธนาคารอย่างยั่งยืน
ทั้งนี้ ธนาคารอาจจะมีการปรับปรุงข้อความให้ความยินยอมเกี่ยวกับข้อมูลส่วนบุคคลในแต่ละผลิตภัณฑ์หรือบริการ บนช่องทางการให้บริการของแต่ละธนาคาร เช่น แอปพลิเคชัน Mobile Banking เว็บไซต์ และสาขา เพื่อประโยชน์ของลูกค้าในการรับข้อมูลข่าวสาร สิทธิประโยชน์ ข้อเสนอผลิตภัณฑ์และบริการของธนาคาร ให้สอดคล้องกับข้อกฎหมาย PDPA ลูกค้าของทุกธนาคาร สามารถศึกษารายละเอียดสิทธิความยินยอมในข้อมูลส่วนบุคคล และนโยบายความเป็นส่วนตัวได้ที่ธนาคารที่ใช้บริการ เพื่อให้เข้าใจถึงสิทธิในข้อมูลส่วนตัวตามข้อกําหนดกฎหมาย PDPA